text: Ecco leverer rem til nyt Apple-ur
  10 september 2014 kl. 05.21
  Skoproducenten Ecco, der har hovedsæde i Bredebro, har fået en fod indenfor i et af verdens største firmaer. De leverer remmen til det nye Apple-ur, som kommer på markedet i starten af 2015.
  Det er ikke kun sko og sandaler, Ecco i Bredebro producerer. Som seneste skud på stammen kan de også skrive leverandør til elektronikproducenten Apple på listen over kompetencer.
  Selskabets afdeling Ecco Leather, som har hjemme i Holland, skal nemlig stå for remmen til det ur, som Apple sender på markedet i hele verden i starten af 2015. Det oplyser Ecco på Twitter.
  Herunder kan du se, hvordan uret kommer til at se ud og læse Ecco Leathers tweet:
  
  